Vsebina

# Vrstica stanja pri dokumentih LibreOffice Basic

Vrstica stanja prikazuje podatke o trenutnem dokumentu LibreOffice Basic.

## Podatki o dokumentu

Prikaže informacije o aktivnem dokumentu LibreOffice Basic. Prikazana so imena dokumenta, knjižnice in modula, ločena s pikami.

## Spreminjanje dokumenta

Če spremembe dokumenta še niso shranjene, je v tem polju vrstice stanja prikazana rdeča ikona. To se nanaša tudi na nove, še ne shranjene dokumente.

## Položaj v dokumentu

Prikaže trenutni položaj kazalke v dokumentu LibreOffice Basic. Navedena je številka vrstice, nato številka stolpca.

## Vstavni način

Prikaže trenutni vstavni način. Preklopite lahko med VSTA (vstavi) in PREP (prepiši). To polje je aktivno le, kadar je kazalka v vnosni vrstici vrstice za formule ali v celici.

Podprite nas!