Vsebina

# Ustvarjanje sloga strani na osnovi trenutne strani

Lahko oblikujete postavitev strani in nato ustvarite slog strani.

Primer: ustvarite lahko slog strani, ki prikaže točno določeno glavo, in drug slog strani, ki prikaže spet drugačno glavo.

1. Odprite nov dokument z besedilom, izberite Oblika – Slogi in nato kliknite ikono Slogi strani.

2. Kliknite ikono Dejanja slogov in iz podmenija izberite Nov slog iz izbora.

3. Vnesite ime strani v polje Ime sloga in nato kliknite V redu.

4. Na seznamu dvokliknite ime, da uporabite slog na trenutni strani.

5. Izberite Vstavi – Glava in noga – Glava in nato iz seznama izberite še nov slog strani.

6. Vnesite besedilo, ki ga želite imeti v glavi. Kazalko postavite v glavno besedilo področja izven glave.

7. Izberite Vstavi – Dodatni prelomi – Ročni prelom.

8. V območju Vrsta izberite Prelom strani, v polju Slog pa nato izberite še »Privzeti slog strani«.

9. Ponovite korake od 2 do 6, da ustvarite drug slog strani po meri z drugačno glavo.

Podobne teme

O glavah in nogah

Določitev različnih glav in nog

Vstavljanje imena poglavja in številke v glavo ali nogo

Oblikovanje glav in nog

Predloge in slogi

Podprite nas!